ངས་དེ་རིང་བོད་མིའི་རྒྱུད་ལ་ངན་གོམས་སུ་ཕྱིན་པའི་གཤིས་ཀ་ཞིག་གི་དཔེ་རུ་དྲངས་ནས་བརྗོད་གཞི་དངོས་འགོ་འཛུགས་བྱེད་ཀྱི་ཡིན།དཔེ་དེ་གང་རེད་ཅེས་ན།མགོ་ལེགས་མཇུག་ངན།ཞེས་པའི་སྐད་ཆ་འདི་ནི་གདོང་དམར་བོད་མིའི་ལས་ཀའི་གཤིས་ཀ་ཞིག་ཏུ་འཁུམས།བོད་པ་ཚོས་ལས་ཀ་གང་བྱེད་ཀྱང་དང་ཐོག་ཧ་ལས་དགོས་པའི་བྱ་བ་འགོ་བརྩམས།མཐར་ལས་གཞི་དེ་མཇུག་གཏན་ནས་སྐྱོང་མི་ཐུབ་པ་དེ་རེད།དཔེ་མཚོན་ཆུང་ཆུང་ཞིག་བཞག་ན།བཙན་བྱོལ་ནང་དུས་དེབ་དང་ཚགས་ཤོག་གང་འདྲ་མང་པོ་ཐོག་མར་མིང་རྫིག་པ་གཅིག་གི་འོག་བཏོན།དུས་ཡུན་གང་ཙམ་སོང་དུས་ནུབ་རིའི་ཕྲག་པའི་སྒང་ནས་བཞུད་འགྲོ་བ་ལྟར་བུ་རེད།དེས་ན་བཙན་བྱོལ་བོད་མིའི་བཀའ་ཤག་གཙོས་འགན་འཁུར་མི་སྣ་དག་གིས་རང་ནུས་གང་ཡོད་བཏོན་ནས་དབུས་བོད་སློབ་འཛིན་སྐྱོང་ཚོགས་པའི་འོག་ཡོད་པའི་བོད་ཀྱི་སློབ་གྲྭ་འགའ་ཤས་མ་གཏོགས་ཁྱོན་སམ་བྷོཊའི་ཁྱབ་ཁོངས་སུ་བསྒྱུར་ཟིན།འོན་ཀྱང་།བོད་མི་རང་གིས་འཛིན་སྐྱོང་བྱས་པའི་སཾ་བྷོཊའི་ཁྱབ་ཁོངས་འོག་ཡོད་པའི་སློབ་གྲྭ་ཁགསློབ་གྲྭའི་སྒོ་བྱང་མིང་བསྒྱུར་བྱེད་ཐུབ་པ་ཙམ་དང་།སྒྲིག་ཆས་བརྗེ་ཐུབ་པ།རྒྱ་གར་དགེན་བརྗེ་ཐུབ་པ་ཙམ།སཾ་བྷོཊར་བསྒྱུར་ཡོད་ཅེས་མིང་གྲགས་ཁྱབ་ཐུབ་པ་ལས།སློབ་མའི་ཤེས་ཡོན་ཆུ་ཚོད་དང་བོད་ཀྱི་སྐད་ཡིག་ནི་རང་འཇགས་རེད།